De când oamenii au învîțat că stelele din cer
sunt sori îndepărtați, și-au pus întrebări:
Orbitează oare planete în jurul acestor sori? Există viață acolo?
Suntem singuri în Univers?
De la descoperirea primei exoplanete acum 25 de ani,
Hubble este unul dintre multele instrumente
care încearcă să răspundă acestor întrebări.
Și astronomii îl folosesc pentru a căuta viață pe alte planete.
Hubble, exoplanete și goana după viață extraterestră
Au trecut 25 de ani de când prima exoplanetă a fost descoperită
și opt ani de când Hubble a observat în mod direct prima lume extraterestră.
Dacă, la început, știam doar de câteva exoplanete foarte masive
- majoritatea aproape de steaua mamă -
acum știm de mai mult de 3000.
Sunt de dimensiuni diferite
și orbitează diferite tipuri de stele, la diferite distanțe.
Dar un lucru n-a fost găsit până acum: o dovadă a vieții.
În ciuda progresului făcut în ultimele decenii
vânatul exoplanetelor rămâne dificil.
Se ascund în umbră, fără să emită o lumină a lor.
Ce lumină de stele reflectă este înecată
de strălucirea copleșitoare a stelei mamă.
Asta face și mai dificilă căutarea de planete de dimensiunea Pământului
aflate în sona locuibilă - regiunea din jurul unei stele
unde apa lichidă poate exista pe suprafața unei planete.
Și apa este esențială vieții, așa cum o cunoaștem.
Apa rămâne lichidă doar într-un interval restrâns de temperaturi.
Dacă orbita unei planete e prea apropiată de o stea, apa se evaporă.
Dacă e prea departe, îngheață.
Fâșia îngustă dintre aceste extreme, zona locuibilă
reprezintă cel mai probabil adăpost pentru viața extraterestră.
Deci, dacă știm unde să ne uităm,
cum vom ști dacă pe o planetă îndepărtată există viață extraterestră?
Nici un telescop care există sau e planificat la momentul actual
nu poate discerne suprafața unei planete
Dar telescoapele radio continuă să asculte pentru mesaje
de la alte civilizații, sperând că acestea vor fi la fel de curioase ca noi.
Am putea de asemenea să avem noroc și să găsim urme ale unor civilizații mult mai avansate
Ceva ca o lume inelară, o structură artificială gigantică construită în jurul unei stele.
Dar șansele pentru o astfel de descoperire sunt destul de joase.
În căutarea vieții, telescoapele optice și cele în infraroșu
se concentrează pe analiza atmosferelor exoplanetelor.
Viața este capabilă să schimbe
compoziția atmosferei unei planete la scală mare.
Oxigenul din atmosfera Pământului a fost eliberat
acum miliarde de ani de organisme microscopice.
Dacă un proces similar a avut loc pe altă lume,
am putea să-l detectăm în spectrul planetei.
Începând cu sfârșitul lui 2016
astronomii europeni vor folosi aproape cinci sute de orbite ale lui Hubble
- echivalând cu puțin peste o lună de timp de observare -
pentru a studia în detaliu atmosfera a sute
de exoplanete deja cunoscute.
Hubble a mai studiat până acum atmosfere extraterestre,
dar acest program oferă o ocazie fără pereche
de a învăța și mai multe despre ele decât până acum.
Informațiile pe care le obținem în următoarele luni de la Hubble
vor fi o bază de date fundamentală pentru studii viitoare
Și, folosindu-ne de puterea
viitoarei generații de telescoape spațiale și bazate la sol
astronomii ar putea să fie mai aproape ca niciodată
de a descoperii viață altundeva în Univers.
Transcris de ESA/Hubble. Tradus de Ruxandra Vâlcu